ऐवलांश भंजन
अवधाव भंजन या ऐवलांश भंजन (Avalanche breakdown) वह परिघटना है जो विद्युतरोधी पदार्थों एवं अर्धचालक पदार्थों में हो सकती है। इस परिघटना में विद्युत धारा का मान बहुत अधिक हो जाता है जो इस प्रभाव की अनुपस्थिति में बहुत कम होती है। यह एक प्रकार का इलेक्ट्रॉन अवधाव (ऐवलांश) है। अवधाव प्रक्रिया तब होती है जब संक्रमण क्षेत्र में स्थित धारा-वाहक (कैरियर्स) विद्युत क्षेत्र के द्वारा त्वरित होकर इतनी ऊर्जा ग्रहण कर लेते हैं कि वे बहुत सारे मुक्त इलेक्ट्रॉन-होल युग्म निर्मित कर देते हैं, जिससे धारा का मान अत्यधिक बढ़ जाता है। इस प्रभाव को 'ऐवलांश प्रभाव' भी कहते हैं।